SK
C 95/4
Úradný vestník Európskej únie
28.2.2022
Uznesenie Súdneho dvora (šiesta komora) zo 6. decembra 2021 (návrh na začatie prejudiciálneho konania, ktorý podal Ráckevei Járásbíróság – Maďarsko) – EP, TA, FV, TB/ERSTE Bank Hungary Zrt (Vec C-670/20) (1) (Návrh na začatie prejudiciálneho konania – Článok 99 Rokovacieho poriadku Súdneho dvora – Ochrana spotrebiteľov – Smernica 93/13/EHS – Nekalé podmienky v spotrebiteľských zmluvách – Zmluva o úvere vyjadrenom v cudzej mene – Podmienky, ktoré vystavujú dlžníka kurzovému riziku – Článok 4 ods.
2 – Požiadavky zrozumiteľnosti a transparentnosti – Neexistencia vplyvu vyhlásenia spotrebiteľa, že si je plne vedomý možných rizík vyplývajúcich z uzavretia úveru vyjadreného v cudzej mene – Jasné a zrozumiteľné znenie zmluvnej podmienky) (2022/C 95/05) Jazyk konania: maďarčina Vnútroštátny súd, ktorý podal návrh na začatie prejudiciálneho konania Ráckevei Járásbíróság
Účastníci konania Žalobcovia: EP, TA, FV, TB Žalovaná: ERSTE Bank Hungary Zrt
Výrok Článok 4 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách, sa má vykladať v tom zmysle, že požiadavka transparentnosti podmienok zmluvy o úvere vyjadrenom v cudzej mene, ktoré vystavujú dlžníka kurzovému riziku, je splnená len vtedy, ak predajca alebo dodávateľ poskytol tomuto dlžníkovi presné a dostatočné informácie o kurzovom riziku, ktoré priemernému, bežne informovanému a primerane pozornému a obozretnému spotrebiteľovi, umožňujú posúdiť riziko potenciálne významných negatívnych hospodárskych dôsledkov takýchto podmienok na jeho finančné záväzky počas celého trvania zmluvy.
V tejto súvislosti okolnosť, že spotrebiteľ vyhlási, že si je plne vedomý potenciálnych rizík vyplývajúcich z uzavretia uvedenej zmluvy, nemá sama osebe vplyv na posúdenie toho, či poskytovateľ úveru splnil uvedenú požiadavku transparentnosti.
(1)
Ú. v.
EÚ C 98, 22.3.2021.
Uznesenie Súdneho dvora (ôsma komora) z 13. decembra 2021 (návrh na začatie prejudiciálneho konania, ktorý podal Tribunal Arbitral Tributário (Centro de Arbitragem Administrativa – CAAD) – Portugalsko) – VX/Autoridade Tributária e Aduaneira (Vec C-224/21) (1) (Návrh na začatie prejudiciálneho konania – Článok 99 Rokovacieho poriadku Súdneho dvora – Priame dane – Zdaňovanie kapitálových výnosov z nehnuteľností – Články 63 a 65 ZFEÚ – Voľný pohyb kapitálu – Diskriminácia – Vyššie daňové zaťaženie výnosov z nehnuteľností dosiahnutých nerezidentmi – Možnosť zdanenia rovnakým spôsobom ako rezidenti) (2022/C 95/06) Jazyk konania: portugalčina Vnútroštátny súd, ktorý podal návrh na začatie prejudiciálneho konania Tribunal Arbitral Tributário (Centro de Arbitragem Administrativa – CAAD)